امریکا قوشمه ایالتلری, تورکیه نینگ اولر جهتی دن جوده مهم اورتاق ایکن لیگینی بیلدیردی.
تشقی ایشلر وزیرلیگی سوزچیسی ماتئو میلر, کونده لیک مطبوعاتی کنفرانسیده بیریلگن بیر سئوال گه جواب قیتررایکن, "تورک حکومتی بیلن مثبت و یقین مناسبت لری میز موجود.  تورکیه بیزنینگ جهتی میزدن جوده مهم بیر همکار" دییه قید ایترایکن, امریکا قوشمه ایالتلری دولت رهبری جو بایدن نینگ یقین اوتمیشده (هندوستانده بولیب اوتگن جی 20 رهبر لر ییغیلیشیده) تورکیه جمهوریتی جمهوررئیسی رجب طیب اردوغان بیلن اوچره شگن لیگینی ایسله تیب اوتدی.
امریکا قوشمه ایالتلری خزانه وزیرلیگی تامانیدن بیریلگن بیاناتده, خارجی سرمایه لرنی کنترول قیلیش دفتری طرفیدن روسیه نینگ اوکراین گه قرشی اوروشیش ظرفیتی نی آزه یتیریش اوچون روس شخصیت لر بیلن روسیه نینگ صنایع و مالی موسسه لری و تکنالوژی تدارکچی لری نینگ هدف قیلیب آلینگن لیگی, اوشبو دایره ده, روسیه نینگ تحریم لردن تاثیرلنمس لیگی اوچون اورنَشگن تورکیه ده گی اوچ شرکت بیلن بیر تورک وطنداشی نینگ تحریم لیستی گه کیریتیلگن لیگی بیلدیریلگن ایدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
